### | | | | --- | --- | | | | | --- | | **Byråd** 23. februar 2016 Sagsnr. 710-2012-8616 Dok.nr. 710-2016-95652 Sagsbehandler DPMAMN | | 38.                 Administrationsgrundlag vedrørende enkeltydelser - Åbent

###

|  |  |
| --- | --- |
| Tidl. politisk behandling | BY, 26.02.08, pkt. 26, BY , 27.03.12 pkt. 57 |
| Forventet sagsgang | AU, ØK, BY |
| Lovgrundlag | Lov om aktiv socialpolitik, Integrationsloven, Repatrieringsloven |

**SAGENS INDHOLD**

I denne sag skal Byrådet tage stilling til forslag til
revideret administrationsgrundlag vedrørende enkeltydelser, herunder forslag
til en revidering af de vejledende rådighedsbeløb.

Administrationsgrundlaget beskriver rammerne for
sagsbehandlingen i forbindelse med økonomisk støtte til en række enkeltudgifter
og er udarbejdet med henblik på at sikre ensartet sagsbehandling i disse sager.
Byrådet har kun mulighed for at fastsætte et vejledende niveau for de lokale
beløbsgrænser – herunder vejledende rådighedsbeløb - som fremgår af bilag 1 i administrationsgrundlaget.

Byrådet godkendte 26. februar 2008 og 27. marts 2012
revideringer af administrationsgrundlaget vedrørende enkeltydelser i [adresse]
Kommune. Der er behov for en ny revidering af administrationsgrundlaget som
følge af lovændringer og almindelig prisfremskrivninger. Derudover har
Folketinget vedtaget en ændring af Lov om aktiv social politik, som blandt
andet indebærer, at der er indført en integrationsydelse for borgere, som ikke
har opholdt sig i [adresse] i syv ud af de seneste otte år. Integrationsydelsen er
lavere end den kontanthjælp, disse borgere tidligere har modtaget.

Der er dermed fra Folketingets side lagt op til, at borgere
på integrationsydelse vil få et lavere rådighedsbeløb end øvrige borgere. Disse
rådighedsbeløb er lavere end de vejledende rådighedsbeløb, som indgår i det
nuværende administrationsgrundlag. Der er derfor behov for at tage stilling
til, om de vejledende rådighedsbeløb for borgere, der modtager integrationsydelse
i [adresse], skal sættes ned.

**VURDERING**

Rådighedsbeløbet er det beløb, der er tilbage, når alle
faste udgifter er betalt. De vejledende rådighedsbeløb i administrationsgrundlaget
benyttes ved vurdering af, om en borger er berettiget til økonomisk hjælp til
særlige og uforudsete udgifter (enkeltydelser). Der tages i den forbindelse
udgangspunkt i, om borgeren har tilstrækkeligt råderum i økonomien til selv at
kunne dække udgiften. Hvis borgerens faktiske rådighedsbeløb er lavere end det
vejledende rådighedsbeløb, kan borgeren som udgangspunkt få økonomisk hjælp til
at dække udgiften. Der skal dog i hvert enkelt tilfælde foretages skøn, sådan
at særlige forhold i den konkrete sag tages med i vurderingen.

Udover at bruge de vejledende rådighedsbeløb ved tilkendelse
af enkeltydelser benyttes de også til at vurdere, hvilke boliger flygtninge har
råd til at bo i, når [adresse] skal finde permanente boliger til
flygtninge. Det betyder i praksis, at når flygtninge på integrationsydelse
boligplaceres, er der med de nuværende vejledende rådighedsbeløb snævre rammer
for, hvor store deres udgifter til husleje mv. må være. Det nuværende niveau
for vejledende rådighedsbeløb gør det således vanskeligere at finde permanente
boliger til flygtninge.

Det foreslås derfor, at de vejledende rådighedsbeløb for borgere
på integrationsydelse nedsættes. F.eks. forslås det, at det vejledende
rådighedsbeløb for en enlig på integrationsydelse nedsættes fra 3.050 kr. til
2.300 kr. pr. måned (alle foreslåede ændringer fremgår af vedlagte notat). Et
lavere vejledende rådighedsbeløb medfører, at flere borgere på
integrationsydelse vil få mulighed for at få en permanent bolig, hvilket blandt
andet har stor betydning for flygtninges integration i lokalsamfundet. På den
anden side betyder højere boligudgifter også, at borgerne har færre penge til
løbende udgifter.

Det foreslås desuden, at det vejledende rådighedsbeløb for
uddannelsesparate uddannelseshjælpsmodtagere også sættes ned. Uddannelsesparate
uddannelseshjælpsmodtager modtager i lighed med borgere på integrationsydelse en
ydelse på SU-niveau. Derfor foreslås det, at reglerne gælder begge grupper af
hensyn til lighedsprincippet.

Foruden justeringerne af de vejledende rådighedsbeløb er der
behov for en række mindre justeringer af administrationsgrundlaget som følge af
lovændringer, prisfremskrivninger m.v.

I vedlagte notat om administrationsgrundlaget beskrives de
foreslåede ændringer nærmere. Derudover er der vedlagt en revideret udgave af
administrationsgrundlaget, hvor de foreslåede ændringer fremgår.

Det foreslås desuden, at administrationen bemyndiges til
fremadrettet at foretage pris- og lønfremskrivninger af de vejledende satser
samt ændringer som følge af lovændringer.

**ØKONOMI**

På nuværende tidspunkt er det ikke muligt at vurdere de
samlede økonomiske konsekvenser af ændringerne af de vejledende rådighedsbeløb.

En nedsættelse af de vejledende rådighedsbeløb for borgere
på integrationsydelse betyder, at flere flygtninge kan få en permanent bolig.
Hvis Favrskov Kommune ikke kan anvise flygtninge en permanent bolig, skal
flygtninge tilbydes en midlertidig bolig. Ved midlertidig boligplacering vil
kommunen ofte skulle betale en del af huslejeudgiften, fordi staten har fastsat
en maksimal husleje ved midlertidige boliger. En nedsættelse af de nuværende
vejledende rådighedsbeløb kan være med til at reducere kommunens udgifter til
midlertidige boliger.

Både indførelsen af den lavere integrationsydelse og
uddannelseshjælpen til unge uddannelsesparate betyder, at flere borgere som
udgangspunkt vil være berettiget til enkeltydelser. En nedsættelse af de
vejledende rådighedsbeløb betyder dog, at muligheden for enkeltydelser i visse
tilfælde begrænses.

**INDSTILLING**

Direktøren for Job og Økonomi indstiller til Byrådet:

1. At godkende det reviderede forslag til
administrationsgrundlag i [adresse].

2. At bemyndige administrationen til
fremadrettet at foretage pris- og lønfremskrivninger af de vejledende satser i
administrationsgrundlaget.

3. At bemyndige administrationen til
fremadrettet at foretage ændringer af administrationsgrundlaget som følge af
lovændringer.

**BESLUTNING**

***Arbejdsmarkedsudvalget, 3. februar 2016:***

Fraværende:Ingen

Indstilles godkendt.

Bertil Kjær kan ikke tiltræde indstillingen.

***Økonomiudvalget, 16. februar 2016:***

Fraværende:Martin Skov, Margrethe Lauritsen, Uffe Mathiasen
Hanne Berg

Indstillingen fra Arbejdsmarkedsudvalget indstilles
godkendt.

**Bilag**

|  |  |
| --- | --- |
| Notat om administrationsgrundlaget | 710-2015-354594 |
| Administrationsgrundlag for enkeltydelser 2015 | 710-2015-323671 |